GiliGold/VAD_KnessetCorpus huggingface dataset:
אורלי לוי אבקסיס: ראשית, הם יצרו מסלול שבאמת דיברנו הבוקר ואולי נראה איך אנחנו נתקן אותו, שבו בסופו של תהליך עדין יש בעל שליטה, אותו בעל ההון בתחילת הדרך נשאר בעל השליטה רק שהיום מושקעות בו קרנות הפנסיה שלנו.
אורלי לוי אבקסיס: הוא זכה בהטבות המס וכדומה, והוא יכול להחזיק בין 30 לבין 49 אחוזים.
אורלי לוי אבקסיס: שניה אדוני היושב ראש, אני רוצה להבהיר לך את האבסורד הגדול.
אורלי לוי אבקסיס: היה והמהלך מצליח, אוקי?
אורלי לוי אבקסיס: יש פה שני דברים: ראשית, אם המדינה מאמינה להצעות שלה לייעול ולהורדת מחירי הדיור, היא מסכנת את הפנסיה שלנו.
אלי כהן: אדוני היושב ראש, זה דמגוגיה.
אלי כהן: יש נושא חדש או אין נושא חדש?
אורלי לוי אבקסיס: שניה, יש לי זכות דיבור.
אלי כהן: היא טוענת שהחוק לא טוב.
דוד ביטן: לא 20 דקות.
דוד ביטן: תעני לי על השאלה, את מבלבלת גם אותי.
דוד ביטן: תגידי לי מה השינוי שהכניסו, תראי לי אותו.
דוד ביטן: אל תדברי אתי באופן כללי.
אורלי לוי אבקסיס: לא, אתה צריך להבין על מה אנחנו מדברים.
אורלי לוי אבקסיס: יש פה פרק אחד שלם שהביאו לנו אותו לילה לפני, שיש בו שינויים, שאני גיליתי שאחד מהשינויים תוך כדי תנועה ואלי, היום בבוקר אמרת לי שצדקתי גם בהערה שלי.
אלי כהן: אני אומר שיש לך הערות ענייניות ונתייחס אליהן אבל אין כאן נושא חדש.
אורלי לוי אבקסיס: אדוני היושב ראש, יש פה שתי אופציות:
אורלי לוי אבקסיס: אם המדינה מאמינה שהיא הולכת להוריד את מחיר הדירות, אז הפנסיות שלנו הולכים להשקיע במניה לא רווחית שהולכת לרדת, נידפק בפנסיה.
אורלי לוי אבקסיס: אם יצליח המהלך, מחיר הדירות יעלו.
אורלי לוי אבקסיס: שתבין, איך שלא תהפוך את זה, זה או שיפגע בפנסיות או שיפגע - -
דוד ביטן: רגע, הטיעון שלך נשמע הגיוני אבל זה לא רלוונטי לנושא חדש.
דוד ביטן: זה רלוונטי לגבי מהות החוק.
דוד ביטן: הוא טוען - -
אורלי לוי אבקסיס: והתיקונים?
דוד ביטן: רגע, אלי כהן טוען שהנושא של קרנות הפנסיה, ההשקעה שלהן זה לא נושא חדש כי זה מופיע בחוק המקורי.
דוד ביטן: מה התשובה שלך?
אורלי לוי אבקסיס: מה שבעצם חלק מהחוק לא עלה, לא עבר פרק שלם לגמרי, לא עבר בכלל את הקריאה הראשונה, ושם מדובר על בעלי שליטה או לא בעלי שליטה.
אורלי לוי אבקסיס: שם מדובר על האופן - -
אלי כהן: זה היה בנוסח המקורי.
אורלי לוי אבקסיס: לא, זה לא היה.
אורלי לוי אבקסיס: הפרק החדש לא היה.
אורלי לוי אבקסיס: האם עבר בנוסח המקורי?
אורלי לוי אבקסיס: יש לנו יועץ משפטי.
אורלי לוי אבקסיס: הפרק הנוסף - -
אלי כהן: זה אפילו קיים בחוק מ-2005.
אורלי לוי אבקסיס: אלי, שנייה.
דוד ביטן: איפה היועץ המשפטי?
דוד ביטן: כיוון שתומר נחשב אצלי ליועץ משפטי מיוחד במינו וידען גדול, מה העמדה שלך?
<תומר רוזנר: אכן נעשו שינויים מההצעה המקורית.
<תומר רוזנר: השינויים נבעו בעיקר מההערות של חברי הכנסת ושל אנשים מהציבור.
<תומר רוזנר: השינויים לא משנים את מהות החוק.
<תומר רוזנר: אני אתן דוגמה אחת לשינויים: במסגרת ההצעה המקורית קבעה הממשלה שהקרן החדשה לא תוכל להשקיע בענייני מקרקעין.
<תומר רוזנר: איגוד מקרקעין זה סוג של תאגיד שמשקיע רק במקרקעין, וקבעה הממשלה שהקרן הזאת לא תוכל להשקיע, וכך נאמר במפורש בהצעת החוק.
<תומר רוזנר: בעקבות ההערות של חברי הכנסת ושל הציבור, ביקשה הוועדה במהלך הדיונים שכן תהיה אפשרות להשקיע באיגודי מקרקעין בתנאים מסוימים.
<תומר רוזנר: בעקבות הבקשה הזאת נוסף סעיף שלם לחוק שמאפשר את זה.
<תומר רוזנר: הסעיף הוא סעיף חדש, הוא לא היה בהצעת החוק המקורית.
דוד ביטן: לא, זה שהוא חדש זה לא משנה לי.
דוד ביטן: אני שואל אותך שאלה: יש פה שינוי מהותי מבחינת הצעת החוק המקורית?
<תומר רוזנר: יש שינוי בהחלט.
אורלי לוי אבקסיס: זה לפרשנות כבר.
<תומר רוזנר: לא, השאלה אם הוא נושא חדש או לא זה לא שאלה של שינוי.
דוד ביטן: אני חושב שכן.
דוד ביטן: אם השינוי הוא מהותי, אז זה נושא שהיה צריך להיכתב בהצעת החוק המקורית ולכן הוא נושא חדש.
דוד ביטן: אי אפשר להתעלם מדבר כזה.
<תומר רוזנר: רגע, אז מה שאני נתתי לך, ואתה צריך להחליט אם זה נושא חדש.
<תומר רוזנר: אמרה הממשלה: הקרן לא תשקיע באיגודי מקרקעין.
<תומר רוזנר: באה הוועדה ואמרה שהיא יכולה להשקיע בתנאים מסוימים שזה יותר מ-50%, שיש תנאים מסוימים - -
דוד ביטן: אז הקרן מה היתה צריכה להיות לפני זה, אלי?
דוד ביטן: תומר, למה הקרן היתה מיועדת?
אלי כהן: אני אסביר לך.
דוד ביטן: רגע אלי.
דוד ביטן: למה הקרן היתה מיועדת?
אלי כהן: אתה יכול להשקיע בנכסים ואתה, בתור עורך דין - -
דוד ביטן: אז למה הממשלה לא כתבה את זה?
דוד ביטן: זה נושא מהותי, אני מאד מצטער.
יואב קיש: דוד, תן לי להתייחס, לפני שאתה מחליט.
יואב קיש: אני חושב, דוד, אני הייתי בכל הדיונים ואני אומר לך בצורה הכי ברורה - -
אורלי לוי אבקסיס: גם דעתך לא נוחה.
יואב קיש: לא, יש לי בחוק בדברים אחרים אבל להגיד שזה נושא חדש, זה טעות ואני אגיד לך למה: כי מדובר בחקיקה הזו על קניית נכסי נדל"ן, בסדר?
יואב קיש: דוד, תקשיב רגע.
יואב קיש: דוד, תקשיב למה זה לא נושא חדש.
אורלי לוי אבקסיס: דרך אגב, הוא היה אתנו.
אורלי לוי אבקסיס: הבוקר הוא הגיע - - -
יואב קיש: לא, מה זה אתכם?
יואב קיש: עדין יש לי...
אלי כהן: חברת הכנסת לוי מדברת בכלל לא על איגודי מקרקעין.
אורלי לוי אבקסיס: מי אתה שתגיד מה אני אומרת?
אורלי לוי אבקסיס: אני אשתמש בכל הכלים הפרלמנטרים העומדים לרשותי אם אני חושבת שיש פה בעיה.
אלי כהן: את הלכת כבר לתקשורת.
אורלי לוי אבקסיס: איזה תקשורת?
אורלי לוי אבקסיס: על מה אתה מדבר?
אורלי לוי אבקסיס: ריצת האמוק הזאת - - -
יואב קיש: דוד אני ברשות דיבור, תנהל את הוועדה שלך.
דוד ביטן: אמנם אתה רוצה להפציץ את הסורים אבל פה אתה לא מפציץ אף אחד.
יואב קיש: מים שקטים חודרים עמוק, דוד.
יואב קיש: תקשיב טוב.
אורלי לוי אבקסיס: על איזה כתבה אתה מדבר?
דוד ביטן: היתה כתבה בעיתון שהוא הולך להפציץ את הסורים.
דוד ביטן: ופה הוא יושב בשקט, לא מפציץ ולא בטיח.
יואב קיש: אני, יש לי מטרה אחת בין העיניים - אני שם את המטרה בין העיניים ועכשיו אגיד לך אותה בצורה הכי פשוטה: יש לי המון בעיות בחוק הזה, ואני אמרתי אותן ואני אגיד אותן אבל לבוא ולטעון שאיגוד מקרקעין זה נושא חדש, זה טעות כי כל העסקה פה שרוכשים נדל"ן - -
דוד ביטן: אני שאלתי את היועץ המשפטי ולא נתתם לו לענות.
אורלי לוי אבקסיס: הוא אמר שזה נושא חדש.
דוד ביטן: למה החוק התייחס?
דוד ביטן: איפה יכלו להשקיע?
דוד ביטן: בכל - - -
אלי כהן: אני אתן לך משפט - -
דוד ביטן: אני שאלתי אותו.
דוד ביטן: תן לו לענות.
אלי כהן: אני מבין קצת בקרנות ריט, אני אגיד לך בדיוק: היום, למעשה, אתה יכול להשקיע בנכס בצורה ישירה.
אלי כהן: יש נכסים שמוחזקים על ידי איגוד מקרקעין.
אלי כהן: איגוד מקרקעין זה איגוד שכל אחזקתו זה אך ורק במקרקעין.
אורלי לוי אבקסיס: שלא יבלבלו אותך.
אלי כהן: - - לכן, זה עוד דרך להשקעה.
יואב קיש: זה לא מהותי, וזה לא חדש.
יואב קיש: אורלי, תילחמי על הבעיות האמתיות ולא על זה.
אורלי לוי אבקסיס: אני נלחמת על הכל.
אורלי לוי אבקסיס: אם זו הדרך, דרך זה אני אלחם.
דוד ביטן: רבותי, אני אגיד לכם מה: לפי דעתי זה נושא חדש פר-אקסלנס אבל אני רוצה שלא נקבל החלטה כרגע.
דוד ביטן: אנחנו נעשה ישיבה אתך ועם יושב ראש הוועדה על מנת להגיע להסכמות, בסדר?
אורלי לוי אבקסיס: אנחנו חייבים לחזור לוועדת הפנים.
דוד ביטן: זה נושא חדש.
אלי כהן: לא, אדוני היושב ראש, דקה אחת: אם יש לה עוד נושאים – בבקשה.
אלי כהן: אם מורידים את נושא של איגוד מקרקעין, אין נושא חדש.
דוד ביטן: אמרתי לגבי איגוד מקרקעין.
דוד ביטן: אני רוצה להסביר - -
אלי כהן: אז לא חייבים להגיע להסכמה - - - אם אין איגוד מקרקעין – תחדד את זה עכשיו.
דוד ביטן: אני אומר שהנושא הזה - -
אלי כהן: אם יש עוד נושאים, אומרים אותם עכשיו.
אלי כהן: אם לא, אני מוריד איגוד מקרקעין ומאשרים את החוק.
דוד ביטן: יש לך עוד נושאים?
אורלי לוי אבקסיס: עדין בקרנות הריט, כפי שהם מציעים - -
דוד ביטן: יכול להיות שמה שאתה מציע הוא בסדר.
דוד ביטן: תנסה להגיע להסדר.
אלי כהן: אין בעיה, אני מוריד את זה.
דוד ביטן: רבותי, תבינו דבר אחד: יש שתי שאלות:
דוד ביטן: שאלה ראשונה - האם השינוי מהותי, ושאלה שנייה – למה הממשלה לא הכניסה את זה בפעם הראשונה?
דוד ביטן: הנושא הזה הוא שינוי מהותי כי - - -
אלי כהן: אדוני היושב ראש, בתור עורך דין אתה צריך לדעת שאין כאן שום שינוי מהותי.
אלי כהן: לקנות נכס בצורה ישירה או דרך איגוד מקרקעין זה אותו דבר אחרת רשות המסים – אבל אם יש עוד נושאים, נדבר עליהם - -
דוד ביטן: עזוב אותי מרשות המסים.
דוד ביטן: למה לא הכניסו את זה בהתחלה?
דוד ביטן: הממשלה היתה צריכה להכניס את - -
אלי כהן: כשחברי כנסת מכניסים הערות אתה אומר למה לא מכניסים הערות.
יואב קיש: דוד, זה נושא שאני דחפתי לו כי אני חשבתי שאין הבדל בין שאתה קונה את הנכס או שאתה קונה מאיגוד מקרקעין.
יואב קיש: מה ההיגיון?
יואב קיש: תגיד, אתה קורא לזה נושא חדש?
דוד ביטן: עם כל הכבוד לכם, אל תצעקו עלי.
דוד ביטן: אני לא סורי בינתיים.
דוד ביטן: תקשיב רגע, קיש, רק בגלל שזה אתם, אני לא מקבל החלטה.
דוד ביטן: אנחנו נעשה ישיבה ונגיע להסכמה.
אלי כהן: אני רוצה לראות אם יש עוד נושאים אדוני, אם לא אנחנו מורידים את האיגוד מקרקעין.
אורלי לוי אבקסיס: גם על השליטה וגם על הדברים הנוספים.
דוד ביטן: אז אנחנו נשב על זה.
אלי כהן: לא, לא.
אלי כהן: צריך להגיד את הנושאים.
אורלי לוי אבקסיס: אנחנו נשב על הכל, מצוין.
אלי כהן: לא, אדוני.
אלי כהן: אני רוצה לדעת מה הנושאים?
אלי כהן: אני מוריד את האיגוד מקרקעין, מה הבעיה?
אלי כהן: מאשרים את החוק.
דוד ביטן: תגידי לו מה הנושאים.
דוד ביטן: מה שאני מבקש ממך, אל תלכי ראש בקיר.
דוד ביטן: אם הרעיונות הם בסדר והם לטובת הציבור, אז תלכי על זה.
אלי כהן: ברור שהם בסדר.
אלי כהן: שיהיה רשום שבגלל חברת הכנסת לוי לא אושר איגוד מקרקעין.
אלי כהן: זה תיקון חשוב.
אורלי לוי אבקסיס: אני הצבעתי עם הקואליציה כנגד האופוזיציה רק בגלל החברים - -
דוד ביטן: מה הם הנושאים שאת טוענת להם?
אורלי לוי אבקסיס: על הנושא בעלי שליטה, שלא יישארו בעלי שליטה.
אלי כהן: זה לא חדש.
אורלי לוי אבקסיס: - - על המרוץ של השלוש פלוס חמש של שמונה וחצי לעונש, למקרה שעושים שם אקזיט בעלי ההון - -
דוד ביטן: אבל בעלי שליטה הם יכולים להגדיר.
דוד ביטן: הגדרות זה לא נושא חדש, אני מאד מצטער.
אורלי לוי אבקסיס: לא, בלבלו אותנו רשות המסים.
דוד ביטן: אוקי, נדון על הכל ביחד.
אלי כהן: יש לנו ישיבה ב-13:00.
אלי כהן: אנחנו נפגשים עוד 45 דקות.
דוד ביטן: ילין בבקשה.
דוד ביטן: אז תדחה את הישיבה למחר, מה אני יכול לעשות?
אלי כהן: לא אדוני.
אלי כהן: אם יש עוד נושאים חדשים נשמע אותם.
אלי כהן: יש ישיבה ב-13:00.
אלי כהן: אין לדחות.
אלי כהן: אנשים הגיעו, אנשים מגיעים.
אלי כהן: אבל אין לה עוד נושאים חדשים, אדוני - -
דוד ביטן: אלי, יש הליכים בכנסת.
דוד ביטן: עם כל הכבוד, לוועדה ולמשרד האוצר יש הליכים מסוימים.
דוד ביטן: כבד אותם.
אלי כהן: אדוני, אם יש עוד נושאים חדשים, בא נשמע אותם.
דוד ביטן: אז אמרתי מה הנושאים החדשים.
דוד ביטן: כתבת לו מכתב?
אלי כהן: אז תגידי, בבקשה.
דוד ביטן: תן לה לסיים.
דוד ביטן: מה הנושאים החדשים?
אורלי לוי אבקסיס: אז שוב פעם: חלק מהתיקונים שקיבלנו בלילה, זה היה הנושא של בעלי שליטה.
אורלי לוי אבקסיס: הם בלבלו אותנו ונתנו לחלק מהח"כים לחשוב שאם - -
דוד ביטן: בעלי שליטה.
אורלי לוי אבקסיס: הנושא של הפטורים עם השעון עצר.
אורלי לוי אבקסיס: זאת אומרת - -
דוד ביטן: פטורים?
דוד ביטן: הרחבת פטורים?
אורלי לוי אבקסיס: לא, מה שקורה פה זה שנותנים להם פטור ממס - -
דוד ביטן: בואו, אנחנו מסיימים את הישיבה עוד 10 דקות.
דוד ביטן: אנחנו נמשיך אותה – תומר, אתה תישאר אתנו בישיבה, בסדר?
אלי כהן: אני רוצה שהיו"ר יתייחס האם חוץ מאיגוד מקרקעין יש עוד נושאים חדשים?
דוד ביטן: אני צריך להיכנס לגופו של עניין, אין לי זמן עכשיו להיכנס.
אורלי לוי אבקסיס: אני חייבת לומר עוד משהו: אפשר לשאול גם את גפני, גם את אמסלם ואחרים בנושאים ענייניים עם הקואליציה.
דוד ביטן: בבקשה, חיים ילין.
חיים ילין: קודם כל, אני מאד שמח - -
דוד ביטן: אנחנו מיד נסיים, נשתדל לגמור את זה לפני הדיון שלך.
חיים ילין: אני מאד שמח שהוכרע שזה דיון - -
דוד ביטן: לא אמרתי שזה הוכרע.
דוד ביטן: אמרתי את דעתי האישית, אנחנו נעשה ישיבה.
חיים ילין: מצד שני, תסלח לי.
חיים ילין: זה שאתה תשב עם אלי ועם אורלי - -
דוד ביטן: אתה יכול לבוא גם אתה.
חיים ילין: או שיש דיון בוועדה ודנים על כל השינויים שצריך בחוק - לא יכול להיות שדנים פה, בחדר סגור, אם כן או לא במהות, וכשאני אומר לך עכשיו חד-משמעית, גם אופוזיציה וגם קואליציה, ואלי יודע את זה - ההתנגדויות הן ענייניות.
חיים ילין: זה לא שאנחנו נגד הקרנות.
חיים ילין: בשום פנים ואופן לא.
חיים ילין: אין דרך אחרת היום - -
דוד ביטן: לכן ביקשתי ממי שנשאר - -
חיים ילין: אבל אתה גולש לדברים שהם לא דיון חדש.
דוד ביטן: אני לא נכנס לתוך החוק.
דוד ביטן: רק לגבי הדיון החדש.
חיים ילין: מה שאורלי העלתה, אורלי במאה אחוז צודקת לדעתי.
יואב קיש: מה ההבדל בין לקנות איגוד או לקנות את הנכס.
יואב קיש: מה ההבדל?
אורלי לוי אבקסיס: זה ריצת אמוק.
דוד ביטן: אתה יכול לבוא גם כן, ילין.
דוד ביטן: רבותי, יש לנו נושא – הצעת חוק הבטחת הכנסה, תכנית ניסיונית לתיקון שיעור הניכוי ובראשן הורה עצמאי.
דוד ביטן: הממשלה ביקשה פה פטור מחובת הנחה, שנגיש את זה היום.
דוד ביטן: זה נושא שהוא חשוב מאד לציבור הרחב.
דוד ביטן: יש פה הטבה אני מבין, נכון?
דוד ביטן: יש לכם התנגדות?
דוד ביטן: הצעת חוק הפיקוח על שירותים פיננסיים (קופות גמל).
דוד ביטן: גם זה חוק לטובת הציבור.
אורלי לוי אבקסיס: בואו נבטל את ועדת הכספים.
אורלי לוי אבקסיס: זה השתלטות זוחלת.
דוד ביטן: לא, לא בסעיף הזה.
דוד ביטן: זה פטור מחובת הנחה.
דוד ביטן: תסתכלי, זה חוק אחר לגמרי.
דוד ביטן: תירגעי אורלי.
<דודי קופל: מדובר על חוק שמטרתו לעשות את ההתאמות לחוק קופות גמל לעניין ההסכם שנעשה בין המעסיקים לבין ההסתדרות.
<דודי קופל: הסכם שלפיו שיעור ההפקדה של המעסיקים יעלה בחצי אחוז, והמטרה שלו היא לעשות את ההתאמות בחוק קופות גמל כדי שהחוק יתיישב עם הוראות חוק קופות גמל - -
<דודי קופל: זה דחוף מכיוון שכרגע, בעצם, איך שהמעסיקים פועלים זה לא עומד בהוראות חוק קופות גמל וחשוב לתקן את זה כדי שלא יהיו בעיות - -
מיכל בירן: אתם באים בעצם לתקן את הנזק של תיקון 12?
<דודי קופל: גברתי יכולה להגדיר את זה איך שהיא רוצה אבל - -
מיכל בירן: לעשות את - - -
<דודי קופל: הרעיון הוא לתקן את תיקון 12, כן.
מיכל בירן: אני רוצה להגיד כמה מילים לפרוטוקול: אני רוצה שכל מי שמצביע עכשיו כן יבין במה מדובר: משרד האוצר ואגף שוק ההון הביא סעיף רשלני לפטור מחובת הנחה מלכתחילה.
מיכל בירן: באולם המליאה אמרתי לכחלון שאני והוא היחידים שקראנו את החוק הזה.
מיכל בירן: אבל שוב, מהר מהר, צריך לעשות את זה מהר מהר.
מיכל בירן: לא שמו לב ולא טרחו להגיד לחברי הכנסת שאחד השינויים שנשמע מאד תמים וחיובי, הסתבר שהפך את כל ההסכמים הקיבוציים במדינת ישראל ללא חוקיים.
מיכל בירן: עכשיו באים לתקן את זה אבל לפרוטוקול זה צריך להיות ברור: מדובר פה בעבודה רשלנית של אגף שוק ההון, כולל כל מי שייעץ להם, שהמעסיקים וההסתדרות פטרו אותו, ועכשיו אנחנו באים לנקות את השאריות.
מיכל בירן: אבל שיהיה ברור שבזה מדובר.
דוד ביטן: את בעד או נגד?
מיכל בירן: אנחנו בכל מקרה נמנעים.
דוד ביטן: אז מי בעד לתת פטור?
דוד ביטן: תביא את נגוסה ונצביע.
דוד ביטן: בואו נעבור לסעיף שלכם: הצעת חוק פיקוח על שירותים פיננסיים (קופות גמל) (תיקון מס' 15).
דוד ביטן: יש לנו בקשה להעביר לוועדת הכספים ובקשה להעביר לוועדה המיוחדת.
מיכל בירן: מה קשורה הוועדה המיוחדת לזה?
דוד ביטן: האוצר טוען שמדובר ברפורמה.
משה גפני: אדוני היושב ראש, אני דיברתי עם יושב ראש הוועדה המיוחדת - -
מיכל בירן: זה דיון שעלה כולו בוועדת הכספים, קרה בוועדת הכספים ועכשיו - -
משה גפני: אני דיברתי עם יושב ראש הוועדה המיוחדת והוא אמר שאין לו התנגדות שזה יהיה בוועדת הכספים.
משה גפני: ועדת הכספים, אני הטלתי מסים על קופות גמל.
משה גפני: פעם ראשונה שהממשלה באה ומביאה הצעת חוק שתהיה קופת גמל בלי מסים.
משה גפני: אז אני מטיל את המסים כל השנים ועכשיו שהולכים לבטל, אני לא אעשה את זה?
משה גפני: אני מעביר את זה ביום אחד.
אורלי לוי אבקסיס: בלי שום קשר, יש פה שאלות מהותיות - -
משה גפני: יש ועדת כספים לכל הדעות.
מיכל בירן: גפני זה יותר מזה: באים לתקן פה משהו שאתה עסקת בו, היה אצלך בוועדה בחוק ההסדרים - -
אלי כהן: ששר האוצר יפנה אליך ותחליט.
דוד ביטן: כבר פנו אלינו.
מיכל בירן: יש פה יועצים משפטיים?
מיכל בירן: מדובר במשהו שכבר התחיל בוועדת כספים - -
דוד ביטן: המלצת הלשכה המשפטית זה ועדת כספים אבל זה לא מחייב אותנו.
מיכל בירן: אני רוצה רק להגיד שמדובר במשהו שהוא באמת המשך למשהו שכבר קרה בחוק ההסדרים ואחר כך פוצל בוועדת הכספים.
מיכל בירן: למה שזה יהיה עכשיו בוועדה אחרת?
דוד ביטן: גפני בא רגע.
משה גפני: מתחיל להימאס עלי המשחק הזה.
משה גפני: אמרת לי - - - העברתי אותו ביום אחד.
דוד ביטן: תחליט מה אתה רוצה, מקוואות או זה?
אורלי לוי אבקסיס: למה הסכמת?
אורלי לוי אבקסיס: כאילו ועדת הרפורמה מעבירה, חותמת גומי?
אורלי לוי אבקסיס: זה מה שיוצא מהדיון הזה?
דוד ביטן: רגע, בא נגוסה.
אורלי לוי אבקסיס: רגע גפני, מה אתה אומר?
משה גפני: אני אומר שנעשה את זה כמו שעושים חוקים בוועדת הכספים.
משה גפני: אם יהיה משהו דרמטי - -
דוד ביטן: אני מבין שיש פה אחוות ועדת הכספים - -
מיכל בירן: כשלוועדה יש יו"ר כל כך איכותי, עומדים מאחוריו.
משה גפני: אני רק אומר לך שאת הריט, הוא היה אצלי?
משה גפני: הוא היה עובר ביומיים עם האופוזיציה.
משה גפני: האופוזיציה היתה מצביעה בעד.
דוד ביטן: אני לא אומר, אתה גדול מכולם.
אורלי לוי אבקסיס: אל תגזים גפני.
אורלי לוי אבקסיס: איך שהוא?
דוד ביטן: אורלי, בינתיים אני רואה שנכנסת לקואליציה, לפי מה שאני רואה.
משה גפני: רגע, תשחרר אותי.
דוד ביטן: אני לא יכול לשחרר אותך כי אני לא יודע מה לעשות.
משה גפני: תעביר את זה לוועדת הכספים.
משה גפני: אני לא רואה פה עוד - -
אורלי לוי אבקסיס: גם היועץ המשפטי אומר לוועדת הכספים.
משה גפני: הם רוצים שאני אלך אחרי החוק הזה ואני אתחיל לעשות צעקות בכל ועדה?
דוד ביטן: יש את הקוורום להצעה הראשונה שלו, פטור מחובת הנחה לנושא שדיברנו על קופות הגמל, לא קשור לנושא הזה.
דוד ביטן: עכשיו אנחנו מדברים על הצבעה של הנושא של הוועדה ב-13:00.
אלי כהן: ב-12:45.
אלי כהן: ב-13:00 יש לי ועדה שלי.
אלי כהן: אני מתחיל את הדיונים אצלי.
דוד ביטן: 13:15 הצבעה.
דוד ביטן: קביעת ועדה לדיון בהצעת חוק פיקוח על שירותים פיננסיים (קופות גמל) (תיקון מס' 15).
דוד ביטן: רבותי, אני רוצה לעשות הצבעה.
דוד ביטן: הבקשה של הקואליציה, הקואליציה בחלקה, זה להצביע ולהעביר את זה לוועדה של אלי כהן.
דוד ביטן: הבקשה של יושב ראש ועדת הכספים זה להעביר את זה לוועדת הכספים.
אני אנמק: מאז תחילת הקדנציה, כל הזמן מבקשים ממני שאני אוותר על חוקים, שיעברו לוועדה של אלי כהן.
אני אנמק: בחלק ויתרתי.
אני אנמק: חוק של דיווח למס הכנסה, הלך לוועדת החוקה.
אני אנמק: הוא לחלוטין חוקי מסים שעל פי התקנון שייך לוועדת הכספים.
אני אנמק: היה את החוק של הריט, הוא לכל הדעות צריך להיות בוועדת הכספים.
אני אנמק: ביקש ממני שר האוצר, אני משום כבודו של שר האוצר אמרתי בסדר.
אני אנמק: אני מעולם גם לא התניתי את זה במשהו.
אני אנמק: לא באתי ואמרתי שיעברו חוקים לוועדות אחרות וועדת הכספים מתרוקנת – לא שהיא ריקה אבל היא מתרוקנת מבחינת התקנון.
אני אנמק: לא היה מעולם דבר כזה.
אני אנמק: אני לא זוכר בכנסת שחוק אחרי חוק אחרי חוק ששייך לוועדת הכספים, יושב ראש הוועדה מסכים לוותר.
אני אנמק: החוק הזה שעליו מדובר עכשיו, הוא לכל הדעות בליבת הפעילות של ועדת הכספים.
אני אנמק: ועדת הכספים עסקה בזה כל השנים.
אני אנמק: אני, בקדנציות הקודמות, עסקתי בזה.
אני אנמק: זה חוק שאפשר להעביר אותו ביום אחד, ואני מבין גם למה רוצים להעביר אותו לוועדה אחרת, מכיוון שהחוק הזה הוא חוק מיטיב, הוא חוק מקל, הוא חוק מצוין.
אני אנמק: הוא חוק שפותח קופת גמל.
אני אנמק: אמר לי סגן שר האוצר, זה כמו שפעם מישהו נסע בסוס ועגלה ועכשיו הולכים לנסוע ברכב.
אני אנמק: אז את החוק הזה, כמובן, לוקחים ממני.
אני אנמק: אני לא מוותר על זה, אני לא מסכים בשום פנים ואופן.
אני אנמק: אני חושב שזה מפר את ההסכם הקואליציוני, מפר את תקנון הכנסת.
אני אנמק: אני מבקש שזה יעבור לוועדת הכספים.
אני אנמק: זה חוק ממשלתי.
דוד ביטן: רבותי, אני מבקש להצביע על ההצעה להעביר את זה לוועדה הרפורמות.
<קריאה: מה ההנמקה?
דוד ביטן: ההנמקה היא פשוטה.
דוד ביטן: מדובר פה ברפורמה - -
משה גפני: איזה רפורמה?
משה גפני: מה רפורמה?
דוד ביטן: מדובר פה בשינוי משמעותי מהקיים.
דוד ביטן: מדובר פה על רפורמה בנושא של קופות גמל.
דוד ביטן: בבקשה, אולי סגן השר יסביר למה זה רפורמה.
דוד ביטן: בנושא של רפורמות התחייבנו להביא את זה לוועדה של אלי.
צחי הנגבי: אנחנו נצביע עם הקואליציה אבל תסביר לי מה התשובה למה שאומר משה, שהוא מוכן להעביר את זה ביום אחד ככתבו וכלשונו.
משה גפני: לא ככתבו וכלשונו.
<קריאות: זאת בדיוק הבעיה.
משה גפני: אמרתי שאם יהיה שינוי – אז למה צריך את הכנסת?
משה גפני: שהממשלה תחפה.
משה גפני: זה התפקיד של הכנסת.
משה גפני: אני אמרתי שאם יש שינוי מהותי, אני חוזר לסגן שר האוצר.
צחי הנגבי: אתה גם לא רוצה שנעשה שינוי בחוק המקוואות.
משה גפני: אני דווקא כן רוצה.
משה גפני: אני רוצה לעשות שינוי בחוק המקוואות.
משה גפני: אני הולך לשבת עם היועץ המשפטי.
יצחק כהן: משה, מה זה שינוי מהותי מבחינתך?
יצחק כהן: אולי המהות שלך זה לא המהות שלי.
יצחק כהן: אם תשכנע אותי שאתה לא עושה שינוי מהותי באמת, יכול להיות שאין ויכוח בכלל.
משה גפני: מה שתגיד שזה שינוי מהותי, נדבר על זה, ואז אני אסכים להעביר את זה.
משה גפני: לא יהיה שום שינוי דרמטי, שהשינוי הזה מצריך אלא אם כן אתם רוצים להעביר את זה לאלי כהן, זה בסדר.
משה גפני: לא רוצים להעביר אלי, זה גם בסדר.
יצחק כהן: דוגמה מה זה שינוי מהותי.
יצחק כהן: אם תהיה איזו הצעה - -
משה גפני: לא, ועדת הכנסת היא לא מקום לדון על העניין הזה.
משה גפני: אני לא אוותר על המקצועיות של ועדת הכספים.
משה גפני: לא קרה שבא חוק ממשלתי לוועדה בראשותי, שהוא לא עבר עם שינויים בהסכמת הממשלה.
משה גפני: העברת את יועצי המס, הצעת חוק ממשלתית, עבר ביום אחד ובהסכמה הממשלה.
משה גפני: היו שם שינויים.
דוד ביטן: אני לא רואה בעיה לא להעביר לך אבל זו הדרישה של משרד האוצר.
דוד ביטן: דרך אגב, למה זה רפורמה?
דוד ביטן: הסברת לי את זה, אז בא תסביר למה זה משמעותי.
משה גפני: לא, זה לעבור מסוס ועגלה לרכב.
יצחק כהן: הוא נימק את זה יפה.
יצחק כהן: זה רפורמה, זה מכשיר שלא היה קיים במערכת, זה מכשיר חדש שבא לתת פה אפיק השקעה, קופת גמל להשקעה עם הטבות מס בעת הפרישה - -
דוד ביטן: כמו קרן השתלמות?
יצחק כהן: לא כמו אבל מכשיר - -
מיקי רוזנטל: אדוני, אתה בדרך כלל אדם הגון וישר, תישאר כזה.
מיקי רוזנטל: אני שומר על שמך הטוב.
יצחק כהן: תקשיב רגע, מיקי, אנחנו מביאים חוק מאד טוב, שאנחנו יודעים שבשינוי קטן עלול לאבד את כל המהות שלו.
יצחק כהן: אם אני יודע שאני שקט ורגוע בוועדת הכספים, אין לנו בעיה אבל אם אני יודע – אני מכריז לפרוטוקול - -
מיקי רוזנטל: תדבר אתו.
יצחק כהן: הוא לא מוכן.
מיקי רוזנטל: מה זה לא מוכן?
מיקי רוזנטל: הוא אומר באופן מהותי, אם יהיה שינוי מהותי, הוא יעשה את זה רק בהסכמת הממשלה.
מיקי רוזנטל: הוא אומר את זה.
מיקי רוזנטל: מה, אני צריך לפרש אותו?
מיקי רוזנטל: הוא אומר שאם יהיה שינוי מהותי זה יהיה רק בהסכמת הממשלה.
משה גפני: אני אומר, אני מתחייב על זה.
מיקי רוזנטל: אם הוא ירצה לעשות משהו שלא מקובל עליכם, תמיד אתם יכולים למשוך את זה ולהעביר את זה לוועדה אחרת.
<ארבל אסטרחן: הממשלה יכולה למשוך את החוק אם לא נראה לה.
משה גפני: אני עומד על מילתי.
יצחק כהן: אם אתה מעביר את זה כמו - -
משה גפני: אני לא מעביר כמות שהוא.
יצחק כהן: אני רוצה להעביר את זה לפני סיום המושב.
מיקי רוזנטל: אבל הוא אומר לך שהוא רוצה להעביר את זה, מה אכפת לי?
מיקי רוזנטל: מה, אני צריך לעזור לקואליציה?
מיקי רוזנטל: תפוצצו אחד את השני.
מיקי רוזנטל: מה, באמת.
יצחק כהן: משה, אין לי שום בעיה שזה יהיה אצלך.
משה גפני: לא, אני לא מבקש טובות.
משה גפני: זה מגיע לי על פי ההסכם.
משה גפני: אתם תראו את ההשלכות של ההתנהגות הזאת, עם כל הכבוד.
יצחק כהן: כל ועדת הרפורמות היא ועדת - - - כולה.
משה גפני: מאה אחוז, הכל בסדר.
משה גפני: איציק, הכל בסדר.
משה גפני: שלא ינסו לשכנע אותי, אני לא אוותר.
דוד ביטן: הוא יכול להתחייב שאם יש - -
יצחק כהן: אני מכיר את צורת הדיון שלו.
יצחק כהן: הוא כוחני, הוא שלא ינסו, שכן ינסו.
יצחק כהן: הוא לא רוצה להתקדם לשום מקום.
יצחק כהן: עזוב, בסדר.
יגאל גואטה: אפשר להציע הצעה, אדוני היושב ראש?
יגאל גואטה: אולי אפשר כמו שאומר חבר הכנסת גפני, שוועדת הכספים הולכת ומתרוקנת ועוברת לוועדה להתחדשות עירונית, של הרפורמות, אז אולי לפני שאנחנו מצביעים, לתת לו אפשרות לעשות החלפה עם כהן מוועדת הכספים להתחדשות.
דוד ביטן: גפני, אתה רוצה שנקפיא את זה לשעה ותדונו בזה?
משה גפני: מה לעשות בשעה הזאת?
משה גפני: אני מוכן, אדוני היושב ראש, לכל מה שאתה מציע.
יצחק כהן: אתה מוכן לשבת לדון?
יצחק כהן: אז תן לי כמה דקות.
משה גפני: איזה כמה דקות?
דוד ביטן: עזוב, זה נושא שחשוב לך, לא?
יצחק כהן: הוא לא רוצה כלום.
דוד ביטן: לכו עם יושב ראש הקואליציה ותדברו.
דוד ביטן: פה בחדר.
דוד ביטן: אני מפסיק את הישיבה להתייעצות סיעתית-קואליציונית.
דוד ביטן: רבותי, ישבנו יושב ראש הקואליציה, אנוכי, סגן השר ויושב ראש הוועדה והגענו לסיכום לפיו החוק הזה יעבור לטיפול של ועדת הכספים.
דוד ביטן: ועדת הכספים תסיים את החוק הזה במהירות הבזק כיוון שהחוק הזה הוא לטובת הציבור.
דוד ביטן: ודבר שלישי – כל שינוי שיהיה מהותי, אני לא מדבר על שינוי פורמאלי, יהיה בתיאום עם האוצר - -
משה גפני: אם יהיה שינוי מהותי, אני מחזיר את זה לפה.
דוד ביטן: אם יש שינוי מהותי, והוא לא מסכים לתאם את זה, יושב ראש הוועדה הסכים שאנחנו נחרוג ממגבלת הזמן שקבועה בתקנון, החוק יחזור אלי, אני אוכל למשוך אותו ולהעביר אותו לאן שאני רוצה.
דוד ביטן: עד כאן מוסכם?
משה גפני: כן, ואני יכול להצביע גם מה שאני רוצה.
דוד ביטן: ההצעה אושרה פה אחד.
משה גפני: אני מבקש להודות, אדוני, לסגן שר האוצר - -
דוד ביטן: ולי אתה לא רוצה להודות?
משה גפני: אני רוצה להודות לסגן שר האוצר, אני רוצה להודות גם לכל החברים שתמכו ואני רוצה להודות לך, אדוני יושב ראש הוועדה, לגבי משהו אחר שלא נמצא פה על סדר היום ושאתה עקבי בעניין הזה.
דוד ביטן: הנושא הראשון על סדר-היום: קביעת מכסות הצעות חוק והצעות רגילות לסדר היום של חברי הכנסת לסיעותיהם.
דוד ביטן: כפי שידוע לכם, נושא המכסות הוא בסמכות ועדת הכנסת.
דוד ביטן: ניהלנו ישיבה אחת וקיימנו ישיבה נוספת עם כל הצוות שנקבע.
דוד ביטן: משום מה לא הגעתם לישיבה.
אחמד טיבי: מה שסגרתי איתך.
דוד ביטן: אנחנו שינינו טיפה.
דוד ביטן: את השינויים המשמעותיים בעניין של המכסות נעשה בשנה הבאה, לאחר שנבדוק את הנושא של האיסור של המכסות הקיימות.
דוד ביטן: אנחנו גם מנהלים משא ומתן עם הממשלה.
דוד ביטן: אתם יודעים שהממשלה מבקשת להקטין את המכסות.
דוד ביטן: אני מסכים לזה רק בתנאי שהם יתנו לכנסת את הסוכריות שמגיעות לכנסת כי לצערי הרב בכל מה שקשור להצעות חוק פרטיות, מצרים את צעדיה של הכנסת יותר ויותר.
דוד ביטן: על כן הם לא יקבלו ממני את הקטנת המכסות, אלא אם כן אנחנו נעשה שינוי רדיקלי בכל המעמד של הכנסת בנושא של החקיקה.
דוד ביטן: הגיע המצב לידי זה שוועדת שרים לחקיקה מקבלת בזמן האחרון החלטות שאני קורה להן הזויות קצת.
דוד ביטן: מאשרים בתנאי שלא יעשו שינוי בחוק ובתנאי שכל שינוי בוועדות יהיה רק בהסכמת המשרד.
דוד ביטן: זאת אומרת, קושרים לנו את הידיים לגב.
דוד ביטן: הגדילו לעשות ובהצעת חוק שאני הגשתי שקשורה למשרד המשפטים, באו אלי עם דף כדי שאחתום שכל שינוי יעשה רק בתנאי שהם יסכימו.
דוד ביטן: זאת הצעת חוק פרטית שלי.
דוד ביטן: כמובן שגירשתי אותו.
אלעזר שטרן: אני לא מאמין אתה מתפלא.
דוד ביטן: אני מתפלא כי זה החמיר.
דוד ביטן: זה לא היה ככה.
יואל חסון: זה יותר קיצוני מבעבר.
דוד ביטן: לטענתם חברי כנסת חותמים על זה אז מה הבעיה?
דוד ביטן: אמרתי שאני לא אחתום על זה בחיים.